Bibat

Bibat Arabako Gasteiz hiriburuko Alde Zaharrean (Aiztogile kaleko 54. zenbakian) dagoen museogune bat da, 2009ko martxoan irekia. Hain zuzen ere, museo bi bat eginda daudela adierazi nahi du izen horrek, Arabako Fournier Karta Museoa eta Arabako Arkeologia Museoa bateratzetik sortutako museogunea baita.«Martxoaren 26an zabalduko dute Arkeologia museoa Gasteizen», Berria, 2009-02-25. Karta Museoa Bendaña jauregi errenazentistan dago; Arkeologia Museoa, aldiz, hari erantsita Patxi Mangado arkitektoak sortutako eraikin berrian.«Turismoa Vitoria-Gasteizen: BIBAT. Fournier Karta Museoa eta Arkeologia Museoa», Vitoria-Gasteiz.org (Gasteizko Udalaren webgunea).

Fournier Karta Museoaren bilduma munduko bost karta bilduma garrantzitsuenen artean sailkatuta dago, garai guztietako eta bost kontinenteetako kartez osatua baita. Horietaz gain, ikusgai daude Fournier familiak Gasteizen bertan bost belaunaldiz ekoitzi dituen kartak ere.

 Ikus gainera 

 Arabako Fournier Karta Museoa.
 Arabako Arkeologia Museoa.
 Heraclio Fournier.

 Erreferentziak 

 Kanpo estekak 

Kategoria:Bibat